stanford-oval/wikipedia huggingface dataset:
פירוס השני, מלך אפירוס
ביוגרפיה

פירוס היה בנם של אלכסנדר השני, מלך אפירוס ואשתו אולימפיאס השנייה. בשנת 242 לפנה"ס מת אלכסנדר. יוסטינוס מציין שעם מותו של אלכסנדר היו פירוס ואחיו תלמי, מלך אפירוס עדיין צעירים. עד שהגיעו לבגרות ניהלה אמם את הממלכה כעוצרת. הם ירשו ממלכה לא יציבה. מכל השבטים השונים שהרכיבו אותה, רק המולוסים נותרו נאמנים לבית המלוכה. בשנת 239 לפנה"ס פרצה מלחמה בין אפירוס לאיטולים, ואלו האחרונים תקפו את הנחלות של אפירוס בצפון אקרנאניה. אולימפיאס התקשתה לנהל את המלחמה בצורה יעילה, ומהומות פרצו בבירה אמבארקיה. כאשר פירוס הגיע לבגרות, הוא הוכתר כמלך פירוס השני, אולם מת זמן קצר לאחר מכן במהלך פעולות האיבה. אחיו תלמי ירש את כסאו.
ידוע בוודאות על בת אחת שלו, דידמאיה, שירשה את תלמי שמת זמן קצר לאחר מכן, והייתה האחרונה במלכי אפירוס. יוסטינוס גם מזהה את הנסיכה נראיס, אשר נישאה לגלון בן היירון טיראן סירקוסאי כבתו, אולם מקובל להניח שהיא למעשה הייתה דודתו והייתה בת פירוס הראשון.
אתנאיוס מוסר סיפור מוזר על פיו אולימפיאס, אמו של פירוס, רצחה את אהובתו.
לקריאה נוספת

דוד גולן, תולדות העולם ההלניסטי, ירושלים: הוצאת הספרים ע"ש י"ל מאגנס, מהדורה ראשונה תשמ"ג, מהדורה שנייה תשמ"ז.
הערות שוליים

1 2  יוסטינוס, ספר עשרים ושמונה, 1.
↑  גולן, עמ' 350, הערה 138.
1 2  גולן, עמ' 350.
↑  פוליאנוס, "סטראטגמטה", 52.
↑  במקורות, שתיהן מכונות "בת פירוס" בלי לציין באיזה פירוס מדובר. יש המעריכים שלמעשה מדובר בפירוס הראשון, אולם הסברה הרווחת היא שמדובר בפירוס השני.
↑  אתנאיוס, "משתה החכמים", ספר שלוש עשרה, 56.
פירוניזם

פירוניזם היא תפיסה פילוסופית ספקנית, הקרויה ע"ש הפילוסוף היווני פירון (360 - 270 לפנה"ס).
התפיסה הפירוניסטית צברה פופולריות בקרב פילוסופים בעידן הנאורות, בעיקר בסוגיית קיומו או אי קיומו של אל. לפי הפירוניסטים, אין הוכחה לקיום אל, באותה מידה שאין הוכחה לאי קיומו, וכי ייתכן שבעתיד יתבררו עובדות שאינן ידועות היום ויפריכו את אחת הטענות, ולכן, בניסוח פשוט: לא ניתן לדעת.
הפירוניסטים היו ממבקרי האתאיסטים והכנסייה.
כשם שהטילו ספק בקיום האל, כך מצאו מקום להטיל ספק בכל מה שנדמה כידע "מוחלט".
לקריאות נוספות

Long, A. A., Sedley, D. N. (1987). The Hellenistic Philosophers: vol. 1. translations of the principal sources with philosophical commentary. Cambridge, England: Cambridge University Press.
ראו גם

אגנוסטיות
פניל

המבנה הכימי של קבוצת הפניל
בכימיה, קבוצת פניל, או טבעת פניל (מקוצר לעיתים ל־Ph) היא קבוצה פונקציונלית עם הנוסחה C6H5, כשששת אטומי הפחמן מסודרים בצורה טבעתית. זהו פחמימן ארומטי הנמצא בתרכובות אורגניות רבות. ניתן לומר שקבוצת הפניל נגזרת מבנזן C6H6, למעשה בספרות הכימית מתייחסים פעמים רבות לבנזן כ־Ph. לקבוצות הפניל חשיבות רבה בתעשייה הכימית. כך למשל, הפולימר פוליסטירן (פלסטיק) מכיל יחידות חוזרניות רבות של קבוצת הפניל. בתהליכים כימיים רבים ובכימיה תרופתית משמשות נגזרות של קבוצות פניל, כגון פנולים ופוליפנולים, כנוגדי חמצון רבי עצמה.
קבוצת הפניל נבדלת מקבוצת הבנזיל בכך שבבנזיל קיימת קבוצה מתילנית (CH2) נוספת הקשורה לפניל. אם כי לעיתים קרובות מכלילים את הקבוצה המתילנית הנוספת בשלד המולקולה הראשית ומכנים קבוצות בנזיליות כקבוצות פניליות (לדוגמה בחומצת האמינו פנילאלנין).
לקבוצת הפניל בליעה בספקטרוסקופיית תהודה מגנטית גרעינית של גרעיני מימן (1H-NMR), בשדה נמוך של 7.7ppm.
ראו גם

בנזן
בנזיל
פנרתרופודה

| פנרתרופודה |
| --- | --- |

מיון מדעי
ממלכה:: בעלי חיים
קבוצה:: פנרתרופודה
שם מדעי
 Panarthropoda

פנרתרופודה (שם מדעי: Panarthropoda) היא קבוצה גדולה של חסרי חוליות מעל-מערכה אקדיסוזואה, הכוללת את פרוקי-רגליים וקרוביהם, המכילים גם את דובוני המים ואת נושאי הציפורניים וכן את הקבוצה הנכחדת (לפי דעת מספר חוקרים) לובופודיה. הקבוצה התקיימה מסוף הקמבריון עד היום והיא מכילה מגוון גדול של מינים, שרובם המובהק הוא פרוקי רגליים.
המאפיין העיקרי של בני הקבוצה הוא מפרקי גוף מפולחים, מערכת עצבים חיצונית המקבילה לזו של עמוד שדרה ולרוב היא נוקשה יותר מהגוף וגפיים ארוכות מחוזקות.
מיון

סוג Antennacanthopodia - נכחד.
מערכה נושאי ציפורניים (Onychophora)
מערכה דובוני מים (Tardigrada)
מערכה פרוקי-רגליים (Arthropoda)
מחלקה דינוקרידידה (Dinocaridida) - נכחדה.
קבוצה לובופודיה (Lobopodia) - חלק מהחוקרים מפרידים את קבוצה זו ממיניה השונים בעוד אחרים מסווגים אותה לחלק מפרוקי הרגליים
פנריטי

גרניט הוא סלע פנריטי טיפוסי
פנריטי (מיוונית: φανερός (פנרוס - "נִרְאֶה")) הוא כינוי לסלעי יסוד גסי גרגר, שניתן לראות את הגבישים הבונים אותם בעין בלתי מזוינת. מרקם זה נובע מהתקררות איטית של המגמה מתחת לפני השטח.
סלעים פנריטיים

גרניט
סיאניט
דיוריט
טונליט
גברו
פרידוטיט
דוניט
פטר ארטדי

| --- | --- |

 לידה:  27 בפברואר 1705 (יוליאני) Örnsköldsvik Municipality, שוודיה 
 פטירה:  27 בספטמבר 1735 (בגיל 30) אמסטרדם 
 ענף מדעי:  איכתיולוגיה, בוטניקה 
 מקום לימודים:  אוניברסיטת אופסלה 
 
כרך ספרו, בהוצאת קארולוס לינאוס
פטר ארטדי או פטרוס ארטדיוס (בשוודית: Peter Artedi, בלטינית: Petrus Arctaedius;‏ 27 בפברואר 1705 - 27 בספטמבר 1735) היה זואולוג שוודי, ידידו הקרוב של קארולוס לינאוס. בשל מחקריו החלוציים בטקסונומיה של הדגים זכה לתואר "אבי האיכתיולוגיה" (מדע חקר הדגים).
חייו

ארטדי נולד באַנוּנְדְשֶׁה (Anundsjö) שבמזרח שוודיה. בשנת 1724 החל ללמוד תאולוגיה באוניברסיטת אופסלה כחלק ממסלול לימודי כמורה, אולם עד מהרה העביר את התעניינותו ללימודי רפואה וידיעת הטבע. בפרט גילה עניין בדגים. ב-1728 הגיע לינאוס לאוניברסיטת אופסלה ובין השניים נקשרה ידידות אמיצה. ב-1732 עזבו שניהם את שוודיה, לינאוס ללפלנד וארטדי לאנגליה.
לאחר שחזר ממסיבה לילית באמסטרדם, נפל ארטדי לתעלה וטבע והוא בן 30 בלבד. ספריו החשובים בנושא חקר הדגים Historia Piscium Universalis ("היסטוריה אוניברסלית של הדגה"), Bibliotheca Ichthyologica ("ספריית חקר הדגים") ו- Philosophia Ichthyologica ("פילוסופיית חקר הדגים") פורסמו על ידי לינאוס. הטקסונומיה של לינאוס עצמו אינה עוסקת כמעט כלל בנושא הדגים. יש הסוברים כי אלמלא מת בגיל כה צעיר היו ארטדי ודוגמאות הדגים שלו מוכרים יותר מלינאוס ודוגמאותיו מעולם הצומח בתחום הטקסונומיה הביולוגית.
בהספד שנשא לינאוס על קברו ובכתובת החרוטה עליו מובע הרעיון שהאיש שהקדיש את חייו לדגים מצא את מותו ביניהם.
הערות שוליים

↑  מרכוס אלעזר בלוך - ראשון המדענים היהודים בעת החדשה
| --- | --- |
בקרת זהויות :  BIBSYS: 3015413  BnF: cb12459597x (data)  CiNii: DA08906351  GND: 117663131  ICCU: UFIV072100  ISNI: 0000 0000 8339 4586  LCCN: n85153827  NKC: ola2002149857  NLG: 243085  NTA: 119776111  RERO: 02-A002941227  SELIBR: 262831  SUDOC: 067042694  VcBA: 495/115672  VIAF: 14868987   WorldCat (עם VIAF): 14868987
פנרפטורה

| פנרפטורה |
| --- | --- |
שרידי הייואניה (Heyuannia) מיקרורפטור
תקופה
יורה עליון-הווה כ-160,000,000–0 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: פנרפטורה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
שם מדעי
 Pennaraptora

פנרפטורה (שם מדעי: Pennaraptora; מילולית: "שודדים מנוצים") היא קבוצה של דינוזאורים מנירפטורים הנחשבים לאבות העופות המודרניים. הקבוצה כוללת את מרבית מיני המנירפטורים למעט האלברזאוריה והתריזינוזאוריה והיא הוגדרה בשנת 2014 בידי החוקר פות וצוותו (Foth). המאפיינים שלהם הם זנב חלול, לסת מוארכת קלה בעלת פחות שיניים, זרועות ארוכות ונוצות לאורך גופם של מרבית המינים. הנוצות שימשו לתצוגה, חימום וייתכן מאוד שכמה מהמינים הקטנים בקבוצה יכלו לדאות בין העצים.
קבוצה זו כוללת את הדינוזאורים המכילים את האב הקדמון המשותף של האובירפטור ושל הדיינוניכוס והעופות. ראשוני בני הקבוצה ידועים מסוף היורה בסין, אז התקיימו האנכיאורניס וקרוביו בעלי הכנפיים שאולי שימשו לדאייה. בגרמניה התקיים אז ראשון העופות - הארכאופטריקס.
בתוך הקבוצה נכללים 2 קבוצות עיקריות: האובירפטורוזאורים וקבוצת הפאראבס, בה כלולים הדרומאוזאוריים, הטרודוניים והדינוזאורים שדמו מאוד לעופות - אביאלאה.
מיון

קבוצה אובירפטורוזאוריה (Oviraptorosauria)
משפחה קאודיפטריים (Caudipteridae)
משפחה אבימימיים (Avimimidae)
משפחה קנגנתיים (Caenagnathidae)
משפחה אובירפטוריים (Oviraptoridae)
קבוצה פאראבס (Paraves)
משפחה דרומאוזאוריים (Dromaeosauridae)
משפחה טרודוניים (Troodontidae)
קבוצה אביאלאה (Avialae)
משפחה סקנסוריופטריגיים (Scansoriopterygidae)
משפחה ארכיאופטריקיים (Archaeopterygidae)
משפחה אנכיאורניטיים (Anchiornithidae)
מחלקה עופות (Aves)
עונת 1931/1932 בלה ליגה

| --- | --- |

 תקופת התחרות:  22 בנובמבר 1931 – 3 באפריל 1932 (134 ימים)
 מספר משתתפות:  10
 הזוכה:  מדריד
 מספר משחקים:  90
 מספר שערים:  351 (3.9 בממוצע למשחק)
 מלך השערים:  ספרד 1931 גיירמו גורוסטיסה   (12 שערים)
 → 1930/19311932/1933 ←
עונת 1931/1932 הייתה העונה הרביעית של לה ליגה שהיא הליגה הספרדית הבכירה בכדורגל. העונה החלה ב-22 בנובמבר 1931 והסתיימה ב-3 באפריל 1932. בתקופת הרפובליקה הספרדית השנייה המילה "ריאל" הורדה משמות הקבוצות.
הליגה כללה 10 קבוצות. ולנסיה עלתה מהליגה השנייה.
מדריד זכתה בתואר בפעם הראשונה בתולדות הקבוצה.
בהתאם לתוצאות העונה אוניון ירדה ליגה ולא חזרה לליגה הבכירה.
כדורגלנים מצטיינים

לפי הנתונים הרשמיים של LFP זוכה פרס הפיצ'יצ'י הוא: אגוסטין סאוטו ארנה 
(ספרד 1931 ספרד), אתלטיק בילבאו, שכבש 13 שערים ב-18 משחקים. לפי נתוני עיתון הספורט MARCA אגוסטין סאוטו ארנה כבש רק 11 שערים וגיירמו גורוסטיסה (ספרד 1931 ספרד) גם הוא מאתלטיק בילבאו כבש 12 שערים ולפי גרסת העיתון הוא היה מלך השערים של העונה.
השוער הטוב ביותר של העונה הוא: ריקרדו זאמורה (ספרד 1931 ספרד), ריאל מדריד, שספג 15 שערים ב-17 משחקים. זה הייתה העונה השנייה בה זאמורה היה השוער הטוב ביותר.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מדריד | 18 | 10 | 8 | 0 | 37 | 15 | 22 | 28 | זכייה בתחרות |
| 2 | אתלטיק בילבאו | 18 | 11 | 3 | 4 | 47 | 23 | 24 | 25 | זכייה בגביע המלך הספרדי |
| 3 | ברצלונה | 18 | 10 | 4 | 4 | 40 | 26 | 14 | 24 |  |
| 4 | ראסינג סנטנדר | 18 | 7 | 6 | 5 | 36 | 35 | 1 | 20 |  |
| 5 | ארנס קלוב | 18 | 7 | 3 | 8 | 35 | 42 | 7- | 17 |  |
| 6 | אספניול | 18 | 7 | 1 | 10 | 34 | 39 | 5- | 15 |  |
| 7 | ולנסיה | 18 | 6 | 3 | 9 | 38 | 47 | 9- | 15 |  |
| 8 | דונוסטיה | 18 | 7 | 0 | 11 | 38 | 35 | 3 | 14 |  |
| 9 | דפורטיבו אלאבס | 18 | 5 | 1 | 12 | 22 | 44 | 22- | 11 |  |
| 10 | אוניון | 18 | 4 | 3 | 11 | 24 | 45 | 21- | 11 | ירד לליגה השנייה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | ספרד 1931 אגוסטין סאוטו ארנה | אתלטיק בילבאו | 15 |
| 2 | ספרד 1931 ז'וזפ סמיטייר | ברצלונה | 11 |
| 2 | ספרד 1931 צ'ולין | דונוסטיה | 11 |
| 2 | ספרד 1931 מנואל אוליברס | מדריד | 11 |
| 5 | ספרד 1931 אדלמירו לורנסו | אספניול | 10 |
| 5 | ספרד 1931 חוליו אליצ'וי | ריאל אוניון | 10 |
| 5 | ספרד 1931 סיסקו | ראסינג סנטנדר | 10 |
| 8 | ספרד 1931 גיירמו גורוסטיסה | אתלטיק בילבאו | 9 |
| 8 | ספרד 1931 חוסה איראראגורי | אתלטיק בילבאו | 9 |
| 8 | ספרד 1931 קאפילאס | ולנסיה | 9 |
סטטיסטיקה > תואר הפיצ'יצ'י

| # | שחקן | קבוצה | שערים |
| --- | --- | --- | --- |
| 1 | ספרד 1931 גיירמו גורוסטיסה | אתלטיק בילבאו | 12 |
| 2 | ספרד 1931 אגוסטין סאוטו ארנה | אתלטיק בילבאו | 11 |
| 3 | ספרד 1931 צ'ולין | דונוסטיה | 10 |
| 3 | ספרד 1931 סיסקו | ראסינג סנטנדר | 10 |
פירוליט

תרשים אינטראקטיבי של מבנה כדור הארץ
פירוליט הוא שמו של סלע תאורטי הנחשב למייצג את הרכב המעטפת העליונה של כדור הארץ. ההרכב של הפירוליט הוא ברובו דוניט והיתר בזלת תולאיטית. מבחינה כימית ניתן לומר שהוא כמעט זהה בהרכבו לפורסטריט.
הרכב  אולטרה-מאפי היפותטי זה הוצע לראשונה בשנת 1962 על ידי הגאוכימאי האוסטרלי טד רינגדווד (Alfred Edward "Ted" Ringwood‏, 1930–1993) שפעל במסגרת האוניברסיטה הלאומית של אוסטרליה בגאוכימיה וגאופיזיקה ניסויית, על שמו נקרא המינרל רינגוודיט.
השם "פירוליט" נטבע בכוונה להסביר את הרכבה הכימי והמינרלוגי של המעטפת העליונה, ומורכב מראשי התיבות של פירוקסן ואוליבין – המינרלים העיקריים המרכיבים אותו, ומהמילה היוונית λίθος (ליתוס) שפירושה: אבן.
ראו גם

גאולוגיה - מונחים
מינרלוגיה
גאוכימיה
פטרולוגיה
סלע יסוד
לקריאה נוספת

The Earth’s Mantle – Composition, Structure, and Evolution, Ian Jackson (editor), Cambridge University Press, 1998, 2nd print, 2000, ISBN 0521563445
Encyclopedia of Geology, Richard C. Selley, Robin Cocks, Ian Plimer (Editors), Elsevier Academic Press, First edition 2005, ISBN 0-12-636380-3
Don L. Anderson, New Theory of the Earth, Cambridge University Press, 2007, ISBN 0521849594
הערות שוליים

↑  New Theory of the Earth, עמ' 28
↑  A Model for the Upper Mantle
↑  ביוגרפיה של טד גרינווד
↑  רינגוודיט באתר Webmineral
↑  בריטניקה המקוונת
ערך זה הוא קצרמרבנושא גאולוגיה. אתם מוזמנים לתרום לוויקיפדיה ו.
פורטלנד טימברס

אוהדי פורטלנד טימברס לפני משחק נגד ריאל סולט לייק ב-7 במרץ 2015
פורטלנד טימברס (באנגלית: Portland Timbers) היא קבוצת כדורגל אמריקנית מהעיר פורטלנד שבאורגון, המשחקת באזור המערבי של ליגת ה-MLS הצפון-אמריקנית הראשונה. הטימברס הם זוכי גביע ה-MLS לעונת 2015.
היסטוריה > הקמה

קבוצות בעלות השם "פורטלנד טימברס" התקיימו בעיר מאז שנת 1975, תחילה בליגת ה-NASL, לאחר מכן ב-A-League ואז ב-USL וב-USSF. הטימברס הנוכחיים הוכרזו כקבוצה ה-18 במספר ב-MLS במרץ 2009, ושמרו על השם בו השתמשו קבוצות הכדורגל הבכירות של העיר בעבר.
רוב הסגל הראשוני של הקבוצה (מלבד חמישה שחקנים) הצטרף אליה במסגרת דראפט ההרחבה של שנת 2010, שנערך במטרה להקנות לקבוצה ולונקובר וייטקאפס, קבוצת ההרחבה השנייה שהצטרפה לליגה, סגל שחקנים לקראת עונת 2011. בסך הכל כל קבוצה בחרה בדראפט זה עשרה שחקנים, כשהיא מוגבלת לשחקנים "לא מוגנים" בלבד ובעלת אפשרות לבחור שחקן אחד בלבד מכל קבוצה אחרת. המאמן הראשון של הטימברס היה הסקוטי ג'ון ספנסר, ששיחק בעברו בצ'לסי.
היסטוריה > העונות הראשונות: דשדוש

הקבוצה סיימה את עונתה הראשונה במקום השישי בקונפרנס וה-12 בדירוג הכללי. באמצע העונה הבאה פוטר ספנסר, ובמקומו מונה קיילב פורטר, שאימן קודם לכן את נבחרת ארצות הברית בכדורגל עד גיל 23. את העונה הזו סיימו הטימברס במקום ה-17.
היסטוריה > 2013-2015: נסיקה

העונה הבאה הייתה מוצלחת מאוד עבור המועדון: הקבוצה סיימה במקום הראשון באזור המערבי, והעפילה לגמר האזורי, תוך שהיא מנצחת בשלב חצי הגמר האזורי את יריבתה, סיאטל סאונדרס. הקבוצה הפסידה לריאל סולט לייק בגמר האזורי. ההישגים בעונה זו הובילו להעפלה ראשונה של הקבוצה לליגת האלופות של CONCACAF. בעונה הבאה הקבוצה התאוששה מפתיחה חלשה, והגיעה למרחק נגיעה מהעפלה לפלייאוף, כשהיא מסיימת את העונה במקום השישי באזור ובמקום ה-11 הכללי. בזירה היבשתית הודחה הקבוצה בשלב הבתים, אחרי ששובצה יחד עם מועדונים מליגות הכדורגל של הונדורס וגיאנה.
עונת 2015 הוכרזה על ידי הקבוצה כ"עונת ה-5/40": ציון 5 שנים מאז היווסדו של המועדון בליגת ה-MLS, וציון 40 שנה להקמת הטימברס המקוריים, בליגת ה-NASL. העונה הסדירה הסתיימה כשפורטלנד נמצאת במקום השלישי במערב ובמקום החמישי הכללי, והקבוצה העפילה לפלייאוף בפעם השנייה בחמש שנותיה. בפלייאוף ניצחו הטימברס את הקבוצות מקנזס סיטי, ונקובר, דאלאס וקולומבוס וזכו בגביע ה-MLS בפעם הראשונה בתולדותיהם. כמה מהשחקנים המרכזיים בעונה זו היו דייגו ואלרי, רודני וואלאס והשוער אדם לארסן קוואריסי.
היסטוריה > 2016-הווה: אי-יציבות

עונת פוסט-האליפות של הטימברס אופיינה בסכיזופרניית בית-חוץ קיצונית, או כפי שהמאמן קיילב פורטר תיאר זאת: "בין שתי עונות" (על משקל בין שתי ערים). בבית הם הציגו מאזן סולידי ביותר עם 12 ניצחונות - אבל במשחקים ששוחקו מחוץ לפרובידנס פארק, מגרשה הביתי של הקבוצה, הקבוצה רשמה מאזן אומלל עם 11 הפסדים ושש תוצאות תיקו, ללא ניצחון אחד. הפקת הלקחים מעונה זו כללה בניית סגל לעונת 2017 תוך שימת דגש על חיזוק ההגנה ועיבוי הקישור. דייגו גוזמן ורוי מילר הגיעו מהליגה הקוסטה ריקנית, והבלם נאט ברוצ'רס פרש אחרי פציעה בעונת 2016. גם הקשר סבסטיאן בלנקו הוחתם מסן לורנסו. בעונה הסדירה ב-2017 ניצחה פורטלנד 15 משחקים וסיימה בתיקו ב-11, מה שהקנה לה את המקום הראשון במערב. ואלרי הבקיע בעונה זו בתשעה משחקים רצופים, שיא MLS, ובסך הכל הבקיע 21 שערים. בסיום העונה זכה ואלרי בתואר ה-MVP של ה-MLS. בפלייאוף הודחה הקבוצה בחצי הגמר האזורי, הסיבוב הראשון שבו השתתפה, בידי יוסטון דינמו. בגביע האמריקאי הודחה הקבוצה בסיבוב הרביעי. באותה עונה שחקן הקבוצה ז'רמי אבוביסה זכה עם נבחרת הצעירה של ארצות הברית בגביע CONCANAF עד גיל 20.
בסיום העונה התפטר פורטר מאימון הקבוצה. בעונת 2018 הגיעה פורטלנד לגמר גביע ה-MLS, בו הפסידה לאטאלנטה יונייטד.
סטטיסטיקות

| עונה | העונה הסדירה ב-MLS> מ | העונה הסדירה ב-MLS> נ | העונה הסדירה ב-MLS> ה | העונה הסדירה ב-MLS> ת | העונה הסדירה ב-MLS> שז | העונה הסדירה ב-MLS> שח | העונה הסדירה ב-MLS> נק | מקום> א | מקום> ל | פלייאוף גביע ה-MLS | גביע ארצות הברית הפתוח | ליגת האלופות של CONCACAF | מלך השערים |
| --- | --- | --- | --- | --- | --- | --- | --- | --- | --- | --- | --- | --- | --- |
| 2011 | 34 | 11 | 14 | 9 | 40 | 48 | 42 | 6 | 12 | לא העפילה | העפלה | לא העפילה |  |
| 2012 | 34 | 8 | 16 | 10 | 34 | 56 | 34 | 8 | 17 | לא העפילה | חצי הגמר | לא העפילה |  |
| 2013 | 34 | 14 | 5 | 15 | 54 | 33 | 57 | 1 | 3 | גמר המערב | חצי הגמר | לא העפילה |  |
| 2014 | 34 | 12 | 9 | 13 | 61 | 52 | 49 | 6 | 11 | לא העפילה | רבע הגמר | שלב הבתים |  |
| 2015 | 34 | 15 | 11 | 8 | 41 | 39 | 53 | 3 | 5 | אלופה | הסיבוב החמישי | לא העפילה |  |
| 2016 | 34 | 12 | 14 | 8 | 48 | 53 | 44 | 7 | 12 | לא העפילה | שמינית הגמר | שלב הבתים |  |
| 2017 | 11 | 5 | 3 | 3 | 21 | 16 | 18 | 1 | 6 | חצי גמר המערב | הסיבוב הרביעי | לא העפילה |  |

| 2018 | 34 | 15 | 10 | 9 | 54 | 48 | 54 | 5 | 8 | 2 | רבע הגמר | לא העפילה | ארגנטינה סבסטיאן בלנקו   ארגנטינה דייגו ואלרי |
| 2019 | 34 | 14 | 13 | 7 | 49 | 48 | 49 | 6 | 11 | סיבוב ראשון | חצי הגמר | לא העפילה | ארגנטינה בריאן פרננדס |
| 2020 | 23 | 11 | 6 | 6 | 46 | 35 | 39 | 3rd | 8 | סיבוב ראשון | השתתפה | לא העפילה' | ארצות הברית ז'רמי אבוביסה  ארגנטינה דייגו ואלרי |
| 2021 | 34 | 17 | 13 | 4 | 56 | 52 | 4 | 4 | סגנית | השתתפה | השתתפה | העפילה | צ'ילה פליפה מורה |
תארים

גביע ה-MLS ‏(1): 2015
סגנות (1): 2018
הערות שוליים

↑  כתבה על צירוף הטימברס לליגה, האתר הרשמי של ליגת ה-MLS‏, 20 במרץ 2009
↑  AP‏, כתבה על הפיטורין באתר CBC.CA, ‏7 בספטמבר 2012
| MLS |
| --- | --- | --- |
| המחוז המזרחי | אורלנדו סיטי • אטלנטה יונייטד • אינטר מיאמי • די. סי. יונייטד • טורונטו • מונטריאול • ניו אינגלנד רבולושן • ניו יורק סיטי • ניו יורק רד בולס • סינסינטי • פילדלפיה יוניון • קולומבוס קרו • שארלוט • שיקגו פייר |  |
| המחוז המערבי | אוסטין • דאלאס • ונקובר וייטקאפס • יוסטון דינמו • מועדון הכדורגל לוס אנג'לס • לוס אנג'לס גלאקסי • מינסוטה יונייטד • נאשוויל • סיאטל סאונדרס • סנט לואיס סיטי • סן חוזה ארת'קווייקס • ספורטינג קנזס סיטי • פורטלנד טימברס • קולורדו ראפידס • ריאל סולט לייק |  |
| קבוצות עתידיות | סן דייגו |  |
| קבוצות עבר | צ'יבאס ארצות הברית • טמפה ביי מיוטיני • מיאמי פיוז'ן |  |
| שונות | גביע ה-MLS • מגן האוהדים • משחק האולסטאר • USSF • גביע ארצות הברית הפתוח • הסופרדראפט |  |
עונת 2021 בגביע ליברטדורס

| --- | --- |

 מארחת:  אצטדיון סנטנאריו, מונטווידאו, אורוגוואי
 תקופת התחרות:  16 בפברואר 2021 – 20 בנובמבר 2021 (278 ימים)
 מספר משתתפות:   (מתוך 47 משתתפות שנרשמו)
 הזוכה:  ברזיל פלמיירס
 מספר משחקים:  155
 מספר שערים:  423 (2.73 בממוצע למשחק)
 → 20202022 ←
עונת 2021 בגביע הליברטדורס היא העונה ה-62 של התחרות הדרום-אמריקאית לקבוצות כדורגל, והיא אורגנה על ידי CONMEBOL.
משחק הגמר יערך ב-20 בנובמבר 2021, המנצחת בגמר תזכה להשתתף בעונה הבאה של הטורניר, כמו כן תעפיל לגביע העולם למועדונים 2021 ובנוסף תתמודד עם הזוכה בגביע הסודאריקנה על גביע רקופה סודאמריקנה .
לוח זמנים

| שלב | סיבוב | תאריך הגרלה | מפגש ראשון | מפגש שני |
| --- | --- | --- | --- | --- |
| מוקדמות | שלב ראשון | 5 בפברואר 2021 | 16-18 בפברואר 2021 | 23-25 בפברואר 2021 |
| מוקדמות | שלב שני | 5 בפברואר 2021 | 2-4 במרץ 2021 | 9-11 במרץ 2021 |
| מוקדמות | שלב שלישי | 5 בפברואר 2021 | 16-18 במרץ 2021 | 6-8 באפריל 2021 |
| שלב הבתים | מחזור 1 | 5 בפברואר 2021 | 20-22 באפריל 2021 | 20-22 באפריל 2021 |
| שלב הבתים | מחזור 2 | 5 בפברואר 2021 | 27-29 באפריל 2021 | 27-29 באפריל 2021 |
| שלב הבתים | מחזור 3 | 5 בפברואר 2021 | 4-6 במאי 2021 | 4-6 במאי 2021 |
| שלב הבתים | מחזור 4 | 5 בפברואר 2021 | 11-13 במאי 2021 | 11-13 במאי 2021 |
| שלב הבתים | מחזור 5 | 5 בפברואר 2021 | 18-20 במאי 2021 | 18-20 במאי 2021 |
| שלב הבתים | מחזור 6 | 5 בפברואר 2021 | 25-27 במאי 2021 | 25-27 במאי 2021 |
| שלבי הנוקאאוט | שמינית הגמר | 2 ביוני 2021 | 13-15 ביולי 2021 | 20-22 ביולי 2021 |
| שלבי הנוקאאוט | רבע הגמר | 2 ביוני 2021 | 10-12 באוגוסט 2021 | 17-19 באוגוסט 2021 |
| שלבי הנוקאאוט | חצי הגמר | 2 ביוני 2021 | 21-23 בספטמבר 2021 | 28-30 בספטמבר 2021 |
| שלבי הנוקאאוט | גמר | 2 ביוני 2021 | 20 בנובמבר 2021 | 20 בנובמבר 2021 |
שלב המוקדמות > שלב המוקדמות הראשון

| קבוצה א' | תוצאה | קבוצה ב' | משחק ראשון | משחק שני |
| --- | --- | --- | --- | --- |
| אורוגוואי ליברפול | 2–4 | אקוודור אוניברסידאד קתוליקה | 2–1 | 0–3 |
| פרו ססאר ואייחו | 0–2 | ונצואלה FC קאראקס | 0–0 | 0–2 |
| בוליביה רויאל פארי | 2–5 | פרגוואי גוואראני | 1–4 | 1–1 |
שלשות המנצחות בשלב זה יעפילו אל שלב המוקדמות השני.
שלב המוקדמות > שלב המוקדמות השני

| קבוצה א' | תוצאה | קבוצה ב' | משחק ראשון | משחק שני |
| --- | --- | --- | --- | --- |
| אקוודור אוניברסידאד קתוליקה | 2–3 | פרגוואי ליברטד | 0–1 | 2–2 |
| ברזיל גרמיו | 8–2 | פרו אייקוצ'ו | 6–1 | 2–1 |
| אורוגוואי מונטבידאו וונדרס | 1–5 | בוליביה בוליבר | 1–0 | 0–5 |
| צ'ילה אוניברסידד דה צ'ילה | 1–3 | ארגנטינה סן לורנסו | 1–1 | 0–2 |
| ברזיל סנטוס | 3–2 | ונצואלה דפורטיבו לארה | 2–1 | 1–1 |
| ונצואלה FC קאראקס | 2–5 | קולומביה ג'וניור ברנקייה | 1–2 | 1–3 |
| צ'ילה אוניון אספניולה | 3–6 | אקוודור אינדפנדיינטה דל ואיה | 1–0 | 2–6 |
| פרגוואי גוואראני | 0–5 | קולומביה אתלטיקו נסיונל | 0–2 | 0–3 |
שמונת המנצחות בשלב זה יעפילו אל שלב המוקדמות השלישי.
שלב המוקדמות > שלב המוקדמות השלישי

| קבוצה א' | תוצאה | קבוצה ב' | משחק ראשון | משחק שני |
| --- | --- | --- | --- | --- |
| פרגוואי ליברטד | 2–4 | קולומביה אתלטיקו נסיונל | 1–0 | 1–4 |
| אקוודור אינדפנדיינטה דל ואיה | 4–2 | ברזיל גרמיו | 2–1 | 2–1 |
| בוליביה בוליבר | 2–4 | קולומביה ג'וניור ברנקייה | 2–1 | 0–3 |
| ארגנטינה סן לורנסו | 3–5 | ברזיל סנטוס | 1–3 | 2–2 |
ארבע המנצחות בשלב זה יעפילו אל שלב הבתים, המפסידות יעברו לגביע הסודאמריקנה.
פנתאון סבורתלו

|  פרטי בית הקברות |
| --- | --- |
 תאריך הקמה:  1970 
 קואורדינטות:  41°42′57″N 44°44′04″E﻿ / ﻿41.715833333333°N 44.734444444444°E﻿ / 41.715833333333; 44.734444444444
  (למפת טביליסי מוגדלת) פנתאון סבורתלו(למפת טביליסי רגילה) פנתאון סבורתלו
 
פנתאון סבורתלו לאישי ציבור (בגאורגית: საბურთალოს საზოგადო მოღვაწეთა პანთეონი) הוא נקרופוליס לאישי ציבור בטביליסי גאורגיה שנוסד בשנות ה-70 של המאה ה-20. בשנת 2002 נפתח אגף חדש של הפנתאון. הפנתאון הישן ממוקם ברובע סבורתלו ליד בית הקברות של סבורתלו, ואילו החדש נמצא בכביש ואקה-רובע סבורתלו סמוך ל"מלון אמירני".
קבורים בפנתאון

מבין המפורסמים הקבורים בפנתאון:
איפוליטה חוויצ'יה (1910-1985) - שחקן קולנוע מפורסם מאוד
גיווי קנדרלי (1933-2006) - צייר גאורגי
גיורגי סאנאיה (1975-2001) - עיתונאי טלוויזיה ברוסתווי-2. נרצח בנסיבות חשודות
ראו גם

פנתאון דידובה
פנתאון מתאצמינדה
ערך זה הוא קצרמרבנושא גאורגיה. אתם מוזמנים לתרום לוויקיפדיה ו.
פקורינו

| --- | --- |

 
 מאכלים
 סוג:  גבינה
 אזור מוצא:  רומא בעבר, סרדיניה בהווה
 מוצא:  איטליה איטליה
 מרכיבים עיקריים:  חלב כבש, lamb rennet 
 גבינות
 סוג חלב:  כבשים
 
פקורינו (באיטלקית: Pecorino) (מהמילה האיטלקית Pecora: כבשה) היא גבינה איטלקית קשה ומלוחה מחלב כבשים. שמה המלא פקורינו רומאנו (Pecorino Romano באיטלקית) מרמז על מוצאה מהעיר רומא. עם זאת, בשנות האלפיים, היא מיוצרת בעיקר בסרדיניה.
ישנן גם פקורינו טוסקאנו (Pecorino Toscano באיטלקית) ופקורינו סארדו (Pecorino Sardo באיטלקית) אשר טעמן פחות מלוח.
השימוש בפקורינו רומאנו הוא לרוב על ידי גירור ובעיקר במנות פסטה לרבות קרבונרה. בשתי האחרות משתמשים בעיקר בכריכים.
פנייפה

פנייפה (בהונגרית: Fenyőfő) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בפנייפה מספר התושבים נמצא בירידה. כך, בשנת 1990 חיו בכפר 167 תושבים, ובשנת 2019 רק 104 תושבים.
יהודי פנייפה

בפנייפה חיו חמישה יהודים בשנת 1880 ושלושה נרשמו בשנת 1930.